b'\n_START_ARTICLE_\nMostv\xc3\xa6gt\n_START_PARAGRAPH_\nEn Mostv\xc3\xa6gt er et m\xc3\xa5leinstrument, der angiver mostens sukkerindhold. Den hvide most vejes p\xc3\xa5 en s\xc3\xa6rlig v\xc3\xa6gt lige efter presningen. Ved r\xc3\xb8d most tages en pr\xc3\xb8ve fra g\xc3\xa6ringstanken. En mostv\xc3\xa6gt eller refraktometer anvendes. M\xc3\xa5lestokken er rent vand, som har en densitet p\xc3\xa5 1. Jo mere sukker mosten indeholder, jo tungere er den. Man anvender s\xc3\xa6rlige tabeller til at bestemme forholdet mellem alkoholstyrke, sukkerindhold og den pr\xc3\xa6cise v\xc3\xa6gt. En hvid most kr\xc3\xa6ver 17\xc2\xa0gram sukker for at opn\xc3\xa5 1 volumenprocent alkohol, hvorimod en r\xc3\xb8d most kr\xc3\xa6ver 18\xc2\xa0gram, hvilket skyldes, at sidstn\xc3\xa6vnte most rummer flere faste stoffer.'